cyanic-selkie/wikianc huggingface dataset:
Te Anau-sjøen
Te Anau-sjøen er en innsjø beliggende på Sørøya i New Zealand. Det er New Zealands nest største innsjø, etter Tauposjøen. Sjøen het opprinnelig Te Anau-au, som på maorisk betyr "grotten med virvlende vann".
Sjøen er 65 km lang, og det strekker seg tre store fjorder ut fra den, North Fiord, Middle Fiord og South Fiord. Disse er de eneste innlandsfjordene i New Zealand. Innsjøen ligger 210 moh. I set sørøstlige hjørnet av sjøen ligger byen Te Anau. Det meste av innsjøen ligger innenfor Fiordland National Park og Te Wahipounamu verdensarvområde
Fugler
Te Anau-sjøen er et viktig område for fuglen takahe. Det finnes et eget område for disse fuglene kalt Murchison Mountains mellom Middle- og South Fiord.
Osa (slekt)
Osa er ei norsk slekt med opphav fra bygda Osa i Hardanger. Felespiller og kunstmaler Lars Osa er den første Osa i denne slekten. Foreldrene Anders Jørgensen og Guro Pedersdatter flyttet fra kommunesenteret Ulvik, til bygda Osa innerst i Osafjorden. Her tok faren over et småbruk, og familien tok etternavnet Osa.
Bygdenavnet Osa kommer av elva Osa som munner ut i Osafjorden. Det er denne elveosen som har gitt navn til bygd, elv og fjord.
Xavier Bettel
Xavier Bettel (født 3. mars 1973 i Luxembourg) er en luxembourgisk politiker fra det liberale Demokratesch Partei. Han ble i januar 2013 valgt til partiets leder, og han ble 4. desember samme år utnevnt til statsminister i Luxemburg.
Aeriton Aircraft
Aeriton Aircraft er et norsk selskap som i 2004/5 gikk ut i media og erklærte at de ville produsere et fly i Norge. Selskapet var frontet av Johannes Wårseth-Junge og Pål Arne Reinhardtsen. Wårseth-Junge begynte arbeidet med flyet i 2002 og 2 år senere kom Reinhardtsen med på laget. I 2005 inngikk de et samarbeid med Østfold innovasjon, men samme år ble bedriften flyttet til flymiljøet rundt Sola i Stavanger. Målet var at den norske flyfabrikken etter fem års drift skulle produsere 60 fly i året og at 250 arbeidsplasser skulle bli lokalisert til Sola.
Xavier Bettel
Bettel ble født som sønn av vinhandler. Hans mor var franske med russiske aner. Bettel studerte først jus og samfunnsvitenskap i Nancy, deretter sjørett i Hellas. Han fikk mastergrad i statsrett og europarett og tilleggseksamener i kirke- og sjørett. Han og praktiserte i lengre tid som advokat.
Aeriton Aircraft
I 2005 ble det meldt at selskapet hadde intensjonsavtale med Lufttransport AS i Tromsø, Skandinavias største operatør av luftambulansetjenester, om leveranse av det første flyet. Avtalen skulle undertegnes i mai samme år. I 2008 meldte Rogalands avis at Saab hadde inngått en avtale med Aeriton Aircraft, trolig om strukturtesting hos SAAB Aerostructures. Aeriton har samarbeid med Devold AMT ( Hexagon Composites ASA ) om materialer.
Xavier Bettel
På begynnelsen av 2000-tallet var Bettel programleder i et talkshow på TV i Luxembourg, der han gjennom fire år intervjuet kjente personer. Han talte åpent om sin homofili første gang i et radioprogram. Fra 19. mars 2010 levde han i registrert partnerskap med arkitekten Gauthier Destenay, og paret giftet seg 15. mai 2015 i Luxembourg.
Aeriton Aircraft
I 2005 var leveringsstart før 2010, men en avis artikkel i 2008 flyttet denne til 2013.
Flyet
Turboprop-fly med to motorer fra Pratt & Whitney CA. Flyet blir bygget i karbonfiber, lettere og hardere enn aluminium, samtidig som det blir lettere, raskere og billigere å produsere sammenlignet med tilsvarende fly i aluminium. Maksvekt 5.760 kilo. Kort produksjonstid, støpes i to deler, og støpetiden blir et døgn.
Avionikksystemer leveres av Rockwell Collins i USA.
Bruksområde: mindre cargotransport, ambulansetjeneste og charter i utkantstrøk. Mulighet for ni passasjerer og en besetning på to. Mulighet for konvertering fra ambulansefly til passasjer- eller transportfly på 15 minutter.
En fullskala modell av Aeriton Aircrafts MT13MPA ble presentert på utstillingen EBACE 2006 i Genève den 3. til 7. mai 2006.
Tjorafunnet
Tjorafunnet er et arkeologisk funn som ble oppdaget i 2009 beliggende ved riksvei 509 i Tjora, Sola kommune. Funnet ble oppdaget i forbindelse med arkeologiske undersøkelser av gravfeltet på Orshaug. Det ble funnet dyrkningslag og kokegrupper. Midt på feltet ble det funnet en 8 meter stor flyttblokk. Ved denne flyttblokken ble det funnet kulturlag og nedgravninger med en del flint og store mengder keramikk. Funnene er datert til senneolitikum, bronsealder og førromersk jernalder. Funnene er tolket som rituelle nedleggelser.
Boyabat
Boyabat er en by og et distrikt i provinsen Sinop i Svartehavsregionen i Tyrkia. Byen ligger i Gökırmakdalen, 100 km sør for Sinop over fjellkjeden som ligger langs kysten av Svartehavet. Byen er et handelssenter for over hundre landsbyer i området. Jordbruk, dyrehold og skogbruk preger livet. Boyabat er kjent for sin ris. Av industri finnes det fabrikker for produksjon av teglstein, keramikk, ris, og lær.
Severdigheter
Byen har mange karakteristiske gamle hus. Bysenteret ligger nedenfor en gammel festning på toppen av en høyde i massiv fjell, som er skåret i to av en liten elv (Gazideresi eller Kazdere, som renner inn i Gökırmak) med vertikale fjellvegg på begge sider. Et vindu på fjellveggen på festningssiden lyser opp en tunnel ned til et underjordisk tunnelkompleks (by?) fra romertiden.
Historie
Byen lå først innenfor murene til den 2 600 år gamle festningen, deretter nedenfor ved elvebredden. Gjennom historien har byen tilhørt, Hettitriket, Paflagonia, Lydia, Persia, Makedonia, Roma, Bysants, Danishmenderne, Seldsjukkene, Isfendiyarerne, og Det osmanske rike. Byens navn «Boy-abad» kan opprinnelig ha betydd grenseby i Seldsjukk-tiden. Tidligere kan det ha hatt navn som Germanikopolis. I området har det ikke vært krigshandlinger i ca. 500 år.
Kultur
Det holdes bazar i hele sentrum på mandager, for da kommer folk fra landsbyene. De andre dagene er bazaren mye mindre og holdes i eget torv i sentrum. En slags ukeslang høstfestival (panayır) starter litt utenfor sentrum den andre onsdagen i oktober hvert år.
Boyabat har mange gamle hus som er gode eksempler på tradisjonell arkitektur. Håndvevde hodetørkler "pıta" som benyttes av damene i selve byen har grafikk som er håndtrykt ved hjelp av tradisjonelle treblokker, mens damene fra landsbygden foretrekker "cember" som har dekorasjoner håndinnvevd, i egne vevstol.
Davul og zurna musikk er uunngåelig i bryllup. De leder gjerne bærere som leverer bryllupsgaver til bryllupshuset. Ved ankomst danser gjerne trommespilleren i spesielle tradisjonelle drakt en trommedans til zurna musikk.
En kjent lokal delikatesse er helgrillet lammekebab, som det finnes egne restauranter for.
Landsbybryllup og byens årlige handelsfest "Panayır" inkluderer også en bryttekonkurranse som holdes under kontinuerlig episke "köroğlu" melodier (typisk i haltende fem åttendedels rytme) i bakgrunn.
Reise til og fra
Reiser til og fra Boyabat skjer hovedsakelig over landeveien langs Gökırmakdalen. En busstasjon i sentrum har stoppested og billettkontorer for flere private busselskaper med daglige turer til større byer i Tyrkia. Veien over fjellet til Sinop på svartehavskysten unngår vær og vind på fjelltoppen takket være en tunnel. Veien til Samsun passerer forbi to av fire store vannkraftdammene i nærheten over Kızılırmak, som er Tyrkias lengste elv; Gökırmak renner inn i Kızılırmak mellom disse to dammene.
Mary Jo Deschanel
Mary Jo har hatt få filmroller, men en kan nevne biroller i filmer som 2010: Året vi får kontakt (1984), Patrioten (2000) og Breach (2007).
Hun har også hatt gjestopptredener i flere kjente tv-serier.
Deschanel har siden 1972 vært gift med filmfotografen Caleb Deschanel. De har to døtre sammen, skuespillerinnene Zooey Deschanel og Emily Deschanel.
Set Yourself on Fire and Follow the Smoke
Set Yourself on Fire and Follow the Smoke er et musikkalbum med The Dogs. Albumet ble utgitt 3. september 2013.
Caymanøyene under VM i friidrett 2023
Caymanøyene deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Caymanøyene var påmeldt med 1 utøver.
The Tears Are Voodoo
The Tears Are Voodoo er et musikkalbum med The Dogs. Albumet ble utgitt 19. mars 2014.
Dennis Oliech
Dennis Oliech (født 2. februar 1985) er en kenyansk fotballspiller som spiller i den franske fotballklubben AJ Auxerre.
Han har tidligere vært på prøvespill i Ham-Kam (2002).
Tyfonen Soudelor
Tyfonen Soudelor (kinesisk: 蘇迪羅, pinyin: Sū dí luó) var en tropisk syklon som oppstod i det nordvestlige Stillehavet i juli/august 2015. Den hadde opprinnelig en kurs som gjorde at Filippinene lå i den tenkelige løypa, og den fikk der navnet Typhoon Hanna.
Den raste imidlertid noe menger mot nord, over Nord-Marianene, og ble den 3. august klassifisert som en kategori 5 supertyfon. Den svekket seg så noe.
Den passerte så over Taiwan (der den forvoldte stor skade særlig på østkysten, og skyskraperen Taipei 101 satte ny svaierekord på 100 cm).
Lego Star Wars: Droid Tales
Lego Star Wars: Droid Tales er en science fiction-serie basert på Star Wars-universet. TV-serien gikk på Disney XD 6. juli 2015, og tar for seg handlinger og rollefigurer fra Star Wars-sagaen i legoversjon. I Australia og New Zealand hadde TV-serien premiere 21. august 2015.
Serien ble utgitt i forbindelse med den nye filmen Star Wars: The Force Awakens.
Handling
Droid Tales tar seeren tilbake til der hvor det hele begynte i Star Wars-sagaen. Luke Skywalker og hans allierte har beseiret imperiet og ødelagt Dødsstjernen. Under feiringen av seieren stjeles et romskip, hvor R2-D2 uheldigvis er ombord, og blir tatt som gissel. C-3PO og Admiral Ackbar tar nå fatt på en nesten umulig oppgave for å finne R2-D2 og bortføreren. Ettersøkingen avslører en utspekulert plan om skapelsen av en ny hær som skal angripe Luke Skywalker og opprørerne. Samtidig forteller C-3PO historien om hvordan det hele hendte, fra Star Wars Episode I: Den skjulte trussel til Star Wars Episode VI: Jediridderen vender tilbake.
Garth Lunde Smestad
Garth Lunde Smestad (født 24. desember 1987) er en norsk ishockeyspiller og trener som spilte for Frisk Tigers (2003-2009) og Eiksmarka Ishockeyklubb som han selv trener og spiller for idag (2014–>). Smestad ble seriemester med Frisk Tigers i 2008, moderklubben til Smestad er Idrettslaget Jutul.
Lyceum Alpinum Zuoz
Lyceum Alpinum Zuoz er en internasjonal kostskole i Zuoz, nær St. Moritz i Sveits. Det ligger i den øvre delen av alpinlandsbyen i området Surmulins.
Skolen ble grunnlagt i 1904 under navnet «Institute Engiadina» og da 22 elever, samt to lærere og en rektor. I dag består skolen av rundt 300 elever, inkludert 220 som er fulltidskostskoleelever. Skolens elever kommer fra over 30 forskjellige land, som Italia, Russland, Tyskland og USA.
Pascal Dupuy
Pascal Frederic Dupuy (født 11. januar 1965) er en fransk konditor bosatt i Norge som driver konditoriet Pascal i Oslo.
Han åpnet sitt første konditori i Tollbugata 11 i Oslo i 1995. I 1998 åpnet han konditori og restaurant i Henrik Ibsens gate 36. Per 2015 har han flere konditorier plassert rundt omkring i hovedstaden.
På TV 3 har han medvirket i programmer som Hele Norge baker og Pascals konditori.
Høsten 2015 deltok han i dansekonkurannsen Skal vi danse på TV 2.
Costa Rica under VM i friidrett 2023
Resultater
Costa Rica var påmeldt med 1 utøver.
Philippe Tibeuf
Philippe Tibeuf (født 17. juni 1962 i Dinan) er en fransk tidligere fotballspiller.
I kamp mot i februar 1991 pådro han seg en korsbåndskade i venstre kne som tvang ham til å legge opp i en alder av 28.
Henry Hardinge
Henry Hardinge, Vicomte Hardinge av Lahore (født 30. mars 1785 i Wrotham, Kent, død 24. september 1856 i Tunbridge Wells), var en britisk general, statsmann og generalguvernør i India.
Henry Hardinge utmerket seg som visegeneralkvartermester ved den portugisiske arméen under hertugen av Wellingtons felttog på Den iberiske halvøy 1808-1815, spesielt slaget ved Albuera (1811) og slaget ved Vitoria (1813). Han deltok felttoget mot Napoleon som engelsk kommissær ved det prøyssiske hovedkvarteret (til 1818). I slaget ved Ligny ble han hardt skadet i venstrearmen, som måtte amputeres. Hardinge ble i 1815 adlet og ble i 1821 forfremmet til oberst.
Hardinge ble medlem av Underhuset i 1820. Han var krigsminister i 1828 – 1830 og 1841 – 1844. I 1830 og 1834 – 1835 var han minister med ansvar for Irland. 1844 – 1848 var han generalguvernør i India.
Black Chameleon Prayer
Black Chameleon Prayer er et musikkalbum med The Dogs. Albumet ble utgitt 5. januar 2015.
Teleselskap
Et teleselskap er et selskap som tilbyr en telekommunikasjontjeneste. Dette kan være telefoni (over fasttelefon eller mobil), radio, televisjon (fjernsyn), datakommunikasjon og datanettverk, herunder internett. Teleskapene tilbyr hovedsakelig kommunikasjonen, og ikke innholdet som blir formidlet (teknisk sett tilbyr man altså «formidling av budskap med elektromagnetisk teleteknikk»). Utstyret som trengs for å gjennomføre disse tjenestene blir svært ofte kjøpt inn fra eksterne aktører.
Ole Juell
Ole Juell (født 8. mars 1767 i Stange, død 15. mai 1832 i Seljord ) var en norsk embedsmann og stortingsmann. Han var far til Daniel Bremer Juell.
I 1797 var Juell regimentskvartermester og auditør i Christiania. I 1801 ble han sorenskriver i Øvre Telemark, og bodde på gården Bjørge i Seljord til han døde.
Juell var Bratsberg amts 3. representant på Stortinget i 1818. Han var medlem av elleve komiteer, formann i komiteen om løsgjengerloven og konventikkelplakaten, sekretær i komiteen om Kongsberg Sølvverk. Han var i tillegg medlem av Lagtinget, der han var visesekretær.
Roosevelt (bil)
Roosevelt var merkevare på en amerikansk bil som ble produsert av Marmon Motor Car Company i Indianapolis, Indiana, USA i modellåret 1929 og 1930.
Roosevelt var oppkalt etter president Theodore Roosevelt og konstruert for å være en «rimelig bil». Roosevelt var den første bilen i Amerika med en åtte-sylindret rekkemotor til å være priset under 1 000 dollar. Sedan og coupe kostet 995 dollar.
Da Roosevelts navn ikke ble brukt på 1931-modellen blant Marmons modeller, ble bilen til den nye modellen kalt Marmon 70.
En av de unike funksjonene til 29-modellen var horn-knappen. Den tjente tre formål. Trykk ned og det ville tute, trekk opp og den ville starte, og vri den og lysene skrus på og av. Den hadde også en radiatorcap av Theodore Roosevelt, svart og hvit, på toppen foran midt på radiatoren.
Dendronotus robilliardi
Dendronotus robilliardi er en nakensneglart i busksneglfamilien.
Woyzeck
Woyzeck er et ufullstendig skuespill av den tyske dramatiker og dikter Georg Büchner, antakelig fra 1836. Ved Büchners tidlige død i 1837 forelå verket i ulike utkast. Stykket kom på trykk første gang i 1879, og ble uroppført i 1913. Siden er skuespillet blitt oversatt til en rekke språk.
Dendronotus robilliardi
Artene i busksneglfamilien har en avlang kropp, med flere utvekster eller «forgreninger», herav det norske navnet busksnegler. Utvekstene er parvise på ryggsiden og er sneglens gjeller.
Woyzeck
Manuskriptet og uroppførelsen
Manuskriptets fragmentariske karakter innebærer at det ikke finnes noen riktig rekkefølge av scenene, som forøvrig hverken er nummerert eller oppdelt i akter. Utgiveren Franzos skrev blant annet i en kommentar til utgivelsen av Büchners samtlige verker i 1879, at det hadde vært planer om å utgi verket allerede i 1838. Da Ludwig Büchner i 1850 utga sin brors etterlatte skrifter, grep han også etter dette, men da var det for sent å lage en selvstendig utgave. Blekket var falmet og manuskriptet uleselig. Franzos fikk overlevert manuskriptet i 1875. Etter råd fra Germanisches Nationalmuseum i Nürnberg fikk han frem bokstavene ved hjelp av svovel-amoniakk. Fortsatt var bokstavene så små at de nærmest var uleselige uten lupe. Da skuespillet ble utgitt i 1879 bar det tittelen Wozzeck, som var Franzos tolkning av håndskriften på manuskriptet.
Dendronotus robilliardi
Utbredelse
Arten finnes nordvest i Stillehavet ved kysten av Kamtsjatkahalvøya, nordøst ved Washington og Britisk Columbia.
Woyzeck
Manuskriptet og uroppførelsen
Opprinnelig ble stykket skrevet på den lokale dialekt, men i det senere manuskriptet er stykket omskrevet til høytysk.
Woyzeck ble oppført første gang i München den 8. november 1913, i Residenztheater München, idag Cuvilliés-Theater.
Leonard Blavatnik
Leonard Blavatnik (russisk: Леонид Валентинович Блаватник) (født 14. juni 1957) er en britisk-amerikansk forretningsmann og industrieier av ukrainsk-jødisk opprinnelse. Han har bygd opp sin formue ved investeringer i forskjellige bransjer i Russland, Europa, Nord- og Sør-Amerika gjennom sitt selskap Access Industries. Ifølge Forbes var han i september 2013 nummer 44 på listen over verdens rikeste personer, med en nettoformue på 17,8 milliarder amerikanske dollar.
Blavatnik ble i 2017 utnevnt Knight Bachelor. Han ble dermed opphøyd i ridderstanden og fikk rett til å føre tiltaleformen sir foran sitt navn.
Woyzeck
Handlingen
Soldaten Franz Woyzeck arbeider som oppasser for sin kaptein og forsøker å forsørge sin venninne Marie og deres felles barn. For å skaffe seg ekstrainntekter til sin magre lønn lar han seg bruke i en skruppelløs leges forsøk og går inn på en diett med erter. Kapteinen og legen ikke bare utnytter Woyzeck fysisk og psykisk, men ydmyker ham også i full offentlighet. Da Marie innleder et forhold til en tamburmajor og Woyzeck langsomt blir klar over dette, blant annet når han ser Marie danse i vertshuset, hører han en indre stemme befale ham til å drepe den troløse Marie. Woyzeck har ikke penger nok til en pistol, men skaffer seg en kniv. En sen kveld da han spaserer med Marie gjennom skogen, dreper han henne med kniven ved stranden av en innsjø.
Mordet
Det historiske forelegget for Büchners Woyzeck er en drapssak i Leipzig i 1821. Den 21. juni 1821 drepte parykkmakeren Johann Christian Woyzeck fra Leipzig i sjalusi enken Johanna Christiane Woost i hennes hjem i Sandgasse. Mordet ble utført med sju stikk fra en avsaget kårde som Woyzeck selv hadde laget et håndtak til. Professor Johann Christian August Clarus avga to betenkninger om Woyzecks mentale tilstand under handlingen, og kom til at han var strafferettslig tilregnelig. Woyzeck ble henrettet ved halshugging 27. august 1823 på Marktplatz i Leipzig, foran øynene på flere tusen skuelystne. Siden ble det fra flere hold, blant andre legen C. M. Marc, stilt spørsmål ved professor Clarus' konklusjoner.
Ertedietten
Som en del av handlingen inngår legens forsøk med å erstatte kjøttet i soldatens kost med erter. Büchners historiske bakgrunn for dette var kjemikeren Justus von Liebigs tilsvarende forsøk ved universitetet i Giessen i 1833. Formålet med Liebigs forsøk var økonomisk. Dersom forsøket lyktes, ville soldatene bli billigere i drift, fordi erter var billigere enn kjøtt. Forsøk med mennesker var på dette tidspunktet ikke uvanlig. Dyreforsøk var derimot ikke vanlig, da det fantes nok mennesker med dårlig økonomi som meldte seg frivillig til slike tester. Soldatene kunne tilhøre denne gruppen ubemidlede mennesker som så muligheten til å tjene penger ved å stille opp i medisinske eksperimenter. De nevrologiske symptomer som Woyzeck utvikler i løpet av terapien, er hevdet ikke å være resultatet av psykososiale belastninger, men av forgiftning. Georg Büchner studerte selv i Giessen, men deltok ikke i Liebigs forelesninger.
Woyzeck i andre kunstverk
I november 2000 oppførte regissøren Robert Wilson Woyzeck på Betty Nansen-teatret i København, til musikk av Tom Waits. Albumet Blood Money inneholder sanger fra denne forestillingen.
Woyzeck er filmet flere ganger, blant annet av Werner Herzog i 1979 med Klaus Kinski i hovedrollen.
Swamp Gospel Promises
Swamp Gospel Promises er et musikkalbum med The Dogs. Albumet ble utgitt 4. januar 2016.
Dendronotus arcticus
Dendronotus arcticus er en nakensneglart i busksneglfamilien.
Pascal (konditori)
Pascal er et konditori som ble åpnet av Pascal Dupuy i Tollbugata i Oslo i 1995. Per 2015 driver Pascal fire konditorier i Oslo.
Dendronotus arcticus
Artene i busksneglfamilien har en avlang kropp, med flere utvekster eller «forgreninger», herav det norske navnet busksnegler. Utvekstene er parvise på ryggsiden og er sneglens gjeller.
Pascal (konditori)
Konditoriet er omhandlet i fjernsynsserien Pascals konditori på TV3.
Dendronotus arcticus
Utbredelse
Arten finnes i Laptevhavet som er et randhav til Nordishavet.
Pascal (konditori)
USAs president
Pascal ble landskjent da president Bill Clintons kortesje gjorde et uanmeldt stopp utenfor Pascals konditori i datidens Drammensveien, nå Henrik Ibsens gate, den 2. november 1999. Clinton var på vei til minnehøytideligheten for Yitzhak Rabin i Oslo rådhus. Yasir Arafat var forsinket i sin ankomst til rådhuset så Clinton og hans følge trengte derfor en forsinkelse av sin ankomst til rådhuset for å kunne overholde diplomatisk kutyme; USAs president skal ankomme et evenement i Norge som nest siste ankommende, rett før Kongen.
Rektorordboken
«Rektorordboken» er kallenavnet på den mest brukte latinsk-norske ordboken. Den utkom første gang i 1887 og er senere blitt revidert flere ganger.
«Rektorordboken» utkom første gang i 1887 som Latinsk ordbog. Redaktørene var filologene Jan Johanssen, Marius Nygaard og Emil Schreiner, alle rektorer. Derfor ble ordboken kalt «rektorordboken». Andre utgave ble utgitt i 1921, etter en revisjon utført av Sigge Pantzerhielm Thomas. Den tredje utgaven, kalt Latinsk-norsk ordbok, kom i 1965, under redaksjon av Henning Mørland.
I 1993 tok Egil Kraggerud til orde for en ny utgave. Arbeidet med revisjonen ble utført av Kraggerud og Bjørg Tosterud, som utvidet ordboken med latinske ord fra senantikken og middelalderen. Dag Haug var også involvert i arbeidet. Den fjerde utgaven utkom i 1998 hos J. W. Cappelens forlag.
Eija Hetekivi Olsson
Eija Mirella Hetekivi Olsson (født 3. mars 1973 i Göteborg kommune) er en svensk forfatter.
Eija Hetekivi Olsson debuterte i 2012 med oppvekstromanen Ingenbarnsland. Romanen ble belønnet med blant annet Stig Sjödinprisen, Wästswänska Teaterns stipendium og Katapultprisen og ble nominert til Augustprisen og Sveriges Radios Romanpris.
Ingenbarnsland kom ut på finsk i 2013 (Tämä ei ole lasten maa, Schildts & Söderströms) og i norsk oversettelse ved Trude Marstein i 2014, på Cappelen Damm.
Pseudoterinaea
Pseudoterinaea er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, mørkt brunspraglete trebukker. Antennene er omtrent så lange som kroppen. Pronotum er nærmest klokkeformet sett ovenfra med en pigg ved bakhjørnet. Dekkvingene er litt tilsmalnende bakover, med fine punktrader.
Levevis
Larvene lever inne i død ved, gjerne små kvister av løvtrær, eller også i store urter. Disse artene er ikke spesialiserte og en art kan ofte utnytte flere ulike vertsplanter.
Utbredelse
Slekten lever i Sørøst-Asia.
Zvi Bar
Zvi Bar (hebraisk: ; født 8. oktober 1935 i Kfar Yona) er en israelsk tidligere politiker som var borgermester i byen Ramat Gan mellom 1989 og 2013.
Biografi
Under seksdagerskrigen hadde Bar kommandoen over fallskjermbataljon 202. Han var senere leder for det israelske forsvarets offisersskole. På midten av 1970-tallet hadde han kommandoen over en reservistbrigade. Han ble senere leder for Israels grensepoliti. I 1976 tok han en bachelorgrad i politisk vitenskap fra Bar-Ilan-universitetet.
Politisk karriere
Bar ble første gang valgt til borgermester i Ramat Gan i 1989. Han fikk anerkjennelse og støtte fra israelsk offentlighet som følge av sitt lederskap og moralbygging da Ramat Gan ble utsatt for irakiske Scud-missiler under Gulfkrigen.
Bar ble gjenvalgt i fire påfølgende valg – i 1993, 1998, 2003, og 2008.
I 2004 ble Bar avhørt av Israels politi vedrørende påstander om at han og borgermesteren i nabobyen Tel Aviv, Ron Huldai, var innblandet i korrupsjon. I april 2011 bestemte Israels justisdepartement at Bar, samme med fem eiendomsutviklere, skulle tiltales for bestikkelser og hvitvasking.
Søren Kragh Andersen
Søren Kragh Andersen (født 10. august 1994) er en dansk landeveissyklist. Han er lillebror til landeveissyklisten Asbjørn Kragh Andersen.
Gisela Mota Ocampo
Gisela Raquel Mota Ocampo (født 13. mars 1982 i Temixco, død 2. januar 2016 samme sted) var en meksikansk politiker for Partido de la Revolución Democrática.
Ved det føderale valget i Mexico 2012 ble hun valgt inn i deputertkammeret i Den meksikanske kongressen (Congreso de la Unión) som representant for delstaten Morelos, og satt til 2015. (Kongressens 62. legislaturperiode.)
Ved lokalvalget i juni 2015 ble hun valgt til borgermester i byen Temixco i Morelos. Ifølge Der Spiegel er Temixco hardt rammet av Mexicos narkotikakrig, og Mota Ocampo hadde gjort det klart at hun hadde til hensikt å ta opp kampen mot organisert kriminalitet.
Gisela Mota tiltrådte som borgermester i Temixco 1. januar 2016.
Attentatet
På morgenen 2. januar 2016, dagen etter at hun hadde blitt innsatt i borgermesterembetet, tok minst fire bevæpnede menn seg inn i hennes hjem i Pueblo Viejo, hvor hun ble skutt og drept i inngangen til huset. Kort tid etter tok politiet opp jakten på drapsmennene, hvorpå to av dem ble drept og to voksne og én ungdom ble arrestert.
Umiddelbart etter attentatet ble det rapportert at motivet var uklart, men ifølge BBC ble en rekke meksikanske borgermestere myrdet av narkotikabander i 2015.
Jochum Johansen
Han kan med rette kalles «blindesakens far»; han gjorde det til sin livsgjerning å legge grunnlaget for organisert blindesaksarbeid i Norge samt å sikre opprettelsen av landets første blindeskole.
Familie
Foreldrene var artilleriløytnant i marinen Paul Martin Johansen (1768–1848) og Marie Sophie, f. Hvoslef (1790–1848). Han var broren til Jacob Lerche Johansen.
Jochum Johansen giftet seg i Christiania 11. mai 1852 med Hanne Wilhelmine Cathrine Thrap (1827–1885).
Yrkeskarriere
Johansen ble 16 år gammel ansatt på kontoret hos sine senere svigerfar, byfogd Thrap i Christiania. Han avla norsk juridisk eksamen ved universitetet i 1843. Johansen var fra 1847 edsvoren fullmektig hos byfogden, og han var konstituert byfogd 1852–1852. Johansen ble i 1853 ansatt som inspektør ved Rikshospitalet og Fødselsstiftelsen i Christiania. Han avsluttet sin yrkeskarriere som fogd i Buskerud 1873–1896.
Blindesaken
I Norge var det på 1800-tallet dårlige forhold for blinde og andre fysisk funksjonshemmede. Flesteparten av de blinde var tiggere, legdsfolk eller fattiglemmer. Til sammenligning hadde Danmark fått sin første blindeskole i 1811. Johansen gikk umiddelbart i gang med å skaffe seg nødvendige opplysninger gjennom litteratur og undersøkelser i Norge. Som inspektør ved Rikshospitalet fikk han i 1855 et reisestipend for å gjøre seg kjent med hospitaler i andre land. Dette gjorde det mulig for ham å besøke blindeskolene i Paris, Berlin, Dresden og Wien.
Johansens kongstanke var å få etablert en blindeskole i Norge. Han vant gjennom overbevisende artikler og engasjerte foredrag viktige personer for saken, slik som skolemannen Hartvig Nissen. Disse personene dannet i fellesskap en komité, som i 1858 sendte ut et opprop om opprettelse av en forening for blinde. Foreningen for Blinde (FFB) ble formelt grunnlagt 6. juli 1860. Johansen var formann fra starten og fram til 1910. Han ivret for å tegne medlemmer. Både massemedia og direkte påvirkning ble brukt. I Skillingsmagazinets utgave av 13. mars 1868 stod det at man i Norge hadde én blind per 640 mennesker, mens det i Danmark var én blind per 1515. Det ble oppfordret til å «udrette mere end hidtil er skeet til Lettelse af en ulykkelig Medborgerclasses Lod.»
Som «teknisk bevis» for at det var behov for å etablere enn blindeskole, hadde han gjennom Rikshospitalet satt opp et register som viste at det var 2759 blinde (derav 409 barn) i landet. Kort tid etter at Foreningen for Blinde ble stiftet, fikk Johansen gjennomslag for sin hjertesak, da det gjennom en kongelig resolusjon av 27. august 1860 ble åpnet opprettelsen av Christiania Blindeinstitut. For å sikre at instituttet kom lenger enn til planleggingsstadiet sørget Johansen i 1859 for at styremedlemmene i Foreningen for Blinde delte stortingsmennene mellom seg og kontaktet hver enkelt for å få støtte i saken. Johansen selv tok for seg bondeføreren og sparsomhetens fremste talsmann på Stortinget, Ole Gabriel Ueland. Han ville intet love og sa blant annet: «Vi har en blind Mand hjemme hos oss. Han har aldri gått på nogen Skole, men budene og bjergprekenen kan han så godt som noen prest eller skolelærer, og med det greier han seg langt.»
I 1861 kunne Christiania Blindeinstitut så smått ta til med sin virksomhet. Det ble drevet av Foreningen for Blinde med en viss statlig økonomisk støtte fram til staten tok over skolen i 1896. Foreningens hovedoppgave var å gi støtte til voksne blinde med tanke på sysselsetting og et uavhengig liv.
Johansen ble i 1887 utnevnt til ridder av St. Olavs Orden for sin innsats for blindesaken. I 1925 ble hans minne hedret av Norges Blindeforbunds landsmøte gjennom opprettelsen av Foged J. Johansens Minnefond.
Sandra Sassine
Sandra Sassine (født 28. september 1979) er en canadisk fekter som fekter i sabelklassen. Hun representerte Canada under Sommer-OL 2012 i London, der hun ble utslått i første runde.
Vinger over Europa (sang)
«Vinger over Europa» er en norsk sang. Melodien ble skrevet av Nick Borgen og teksten ble skrevet av Arve Sigvaldsen. Den var ett av bidragene til Melodi Grand Prix 1989, den norske uttagingen til Eurovision Song Contest 1989 i Lausanne i Sveits.
Sangen ble framført på norsk av Rune Rudberg. Den ble slått ut i finalen og gikk ikke videre til «superfinalen».
Jean-Claude Martzloff
Jean-Claude Martzloff (født 17. desember 1943, død 10. januar 2018) var en fransk sinolog og matematikkhistoriker.
Martzloff var forskningsdirektør ved CNRS ved Institut des Hautes Études Chinoises i Paris.
Martzloff var en av de ledende vestlige autrorikteter innen kinesisk matematikkhistorie. Han skrev i 1987 et verk om den kinesiske matematikks historie, og den ble raskt et standardverk. Martzloff har også beskjeftiget seg med kinesisk astronomihistorie.
Poromecyna
Utbredelse
Slekten er utbredt i Vest-Malaysia og Borneo.
Gibraltars nasjonaldag
Gibraltars nasjonaldag, feiret årlig den 10. september, er den offisielle nasjonaldag for det britiske oversjøiske territoriet Gibraltar. Dagen markerer Gibraltars første folkeavstemning om suverenitet i 1967 hvor Gibraltars velgere skulle ta stilling til om de ønsket å komme inn under spansk overherredømme, eller forbli under britisk, med egne institusjoner for selvstyre. Resultatet av avstemningen ble en overveldende seier for det britiske alternativet.
Historie
I 1992 reiste Gibraltars statsminister Joe Bossano til Forente nasjoner for å argumentere for retten til selvstyre, noe som inspirerte dannelsen av Gruppen for selvbestemmelse i Gibraltar (Self Determination for Gibraltar Group, SDGG), som på den tiden ble ledet av Dennis Matthews, en tid aktivt medlem av Integrering med Storbritannia (Integration with Britain Party, IWBP). For å skaffe folkelig oppslutning om selvbestemmelse arrangerte de den første nasjonaldagen på John Mackintosh Square (Piazza) den 10. september 1992 for å feire 25. årsdagen for folkeavstemningen om selvstyre i 1967. Den 10. september var også den samme dagen hvor Gibraltars lovgivende råd ble opprettet og ansvarlig for interne affærer i 1964.
Den første nasjonaldagen var så vellykket at strømmen av folk som spontant møtte opp var for mange til å slippe til på John Mackintosh Square. Regjeringen tok da på seg ansvaret med å gi hjelp til å organisere hendelsen ettersom det fremmet rettet til selvbestemmelse som folket i Gibraltar hadde krevd hos Forente nasjoner siden 1963. Derfor erklærte regjeringen den 10. september som offentlig fridag og ga SDGG et tilskudd til å administrere. I 1993 var stedet for feiringen endret til den større plassen Grand Casemates Square inntil det ble endret på nytt i 1998 til den enda større Naval Ground.
Nasjonal identitet
Den aktive opposisjonen og motstanden fra den spanske regjering til Gibraltars selvbestemmelse kombinert med negativ holdning til det britiske Utenriks- og samveldedepartementet, styrket beslutningen til det store flertallet av folket i Gibraltar til å gå videre med deres krav om avkolonisering ved året 2000 i henhold til de høye prinsippene charteret og den dato bestemt av Forente nasjoner til å fjerne koloniseringen. Isteden foreslo Storbritannias utenriksminister Jack Straw felles overherredømme over Gibraltar sammen med Spania, noe som ytterligere forsterket følelsen av nasjonal identitet som ble vist med nasjonaldagen.
Den tiende nasjonaldagen, som ble holdt i 2001, besto blant av en tale av William Serfaty, den daværende lederen av SDGG, som understreket temaer som nasjonal identitet, enhet, motstå spansk press, og avkolonisering.
Nasjonaldagen i 2002 ble stengt som følge av Gibraltars andre folkeavstemning om selvstyre hvor det foreslåtte plan om delt overherredømme ble avvist med overveldende flertall av folket i Gibraltar. Den spanske utenriksministeren Ana Palacio uttalte at folkeavstemningen var ulovlig, mens den spanske avisen El País kommenterte at «ingen spansk regjering, verken denne eller dets forløpere, har gjort nok til få felles herredømme eller integrasjon med Spania til å bli et attraktivt prospekt.»
Endringer av formen
De påfølgende nasjonaldagene har i sammenligning vært langt fredeligere med færre inviterte gjester og kortere politiske taler. I 2007 ble administrasjonen av den politiske samlingen overtatt av regjeringen fra SDGG. I juli 2008 annonserte regjeringen at de ville endre formen på nasjonaldagen det innværende året. Den fremste endringen var beslutningen om ikke lenger å organisere en politisk samling. Årsaken som ble oppgitt var å framheve folkelig feiring framfor politisk demonstrasjon.
Andre endringer besto i å plassere den fremste feiringen tilden mindre plassen John Mackintosh Square fra den større Grand Casemates Square, utnevne Gibraltars borgermester til å lede hovedhendelsen framfor noen politisk leder, presentere Gibraltars æresmedalje (Gibraltar Medallion of Honour, GMH). opprettet i 2008 av statsminister Peter Caruana; og lese opp den offisielle erklæringen for Gibraltars nasjonaldag.
Feiring
Den offisielle nasjonaldagen i Gibraltar begynner med en tevling om barnas fantasifulle klær, holdt i vestibylen på parlamentsbygningen i hovedgaten, fulgt opp med en gatefest ved John Mackintosh Square hvor boder med gibraltisk mat og drikke er satt fram. Senere er det et utvalgt skolekor som synger sanger med tema fra Gibraltar, som «Llévame Donde Nací» og «Virgencita de Europa». Det er fulgt opp med hovedfeiringen, borgermesterens opplesning av navnene på mottakerne av Gibraltars æresmedalje og av nasjonaldagens erklæring fra toppen av rådhusets balkong. Det ble tidligere fulgte av en tradisjon med slippe ut 30 000 røde og hvite ballonger fra toppen av parlamentsbygning, som en symbolsk representasjon av Gibraltars befolkning, noe som hadde skjedd siden 1992. Men tradisjonen ble avsluttet av miljøhensyn ettersom ballongslippet viste seg å være en trussel for dyreliv, særskilt maritimt liv. I mellomtiden ledet skolekoret de tilstedeværende i sang av Gibraltars nasjonalsang.
En morodag for barn med oppblåste borger og tivoli er deretter arrangert ved Grand Casemates Square. Det er levende musikk spilt og konserter hele ettermiddag ved Governor’s Parade (Piazzella) og Rock on the Rock-klubb, alt sammen gratis i motsetningen til den årlige Gibraltars musikkfestival som tar billetter, en begivenhet som leder opp til nasjonaldagen. Siden 2007 har det vært en verbena (som kan bestå av dans) for de eldre medlemmene av samfunnet. Dagen ender med en halvtimes synkronisert fyrverkeri ved Gibraltars havn, fulgt av en rockekonsert.
Politisk samling
SDGG ble aktivisert på nytt og organiserte en politisk samling ved Grand Casemates Square med deltagele fra lederen av SDGG og de fra opposisjonspartiene: Gibraltars liberale parti og Det progressive demokratiske parti. Markeringen var planlag å vare opp til 30 til 45 minutter slik hver av de deltakende ville rekke hovedhendelsene ved John Mackintosh Square. Talene var korte, på rundt fem minutter hver, og det var godt oppmøte og vurdert som en suksess. Regjeringspartiet, Gibraltars sosialdemokrater (GSD), sendte ingen representant til den politiske samlingen da de betraktet hovedhendelsen ved John Mackintosh Square for å være den offisielle.
Johann Christian Woyzeck
Johann Christian Woyzeck (født 3. januar 1780 i Leipzig, død 27. august 1824 samme sted) var en tysk soldat. Han ble henrettet for mordet på enken Johanna Christiane Woost. Historien tjente som mønster for Georg Büchners drama Woyzeck.
Biografi
Johann Woyzeck vokste opp i Leipzig, mistet sin mor som åtteåring og sin far som trettenåring. Han gikk i lære som parykkmaker og begynte i 1798 å vandre omkring.Woyzeck arbeidet i forskjellige yrker og han vervet seg til slutt som soldat.
I 1818 kom Woyzeck tilbake til Leipzig og traff der Johanna Christiane Woost, enke etter kirurgen Woost. Johann Woyzeck drakk mye på denne tiden og skiftet stadig både arbeid og bolig. Han ble sjalu da Johanna Woost også hadde kontakt med andre soldater og han mishandlet henne kraftig som følge av dette. Ifølge Woyzecks senere forklaring hørte han stemmer som befalte ham å ta livet av Woost, men han ignorerte dem. Han fortsatte likevel å mishandle henne og mente hun holdt ham for narr. Det kom senere frem at han på et tidspunkt hadde skaffet seg en kårdeklinge, som han hadde forkortet og utstyrt med et håndtak.
Johann Woyzeck og Johanna Woost skulle treffes 21. juni 1821. Møtet ble ikke noe av da Johanna i stedet hadde gått for å spasere med soldaten Böttcher. Samme kveld oppsøkte Woyzeck henne og tilførte henne sju stikk med kården slik at hun døde etter få minutter.
Saken lå slik an at professor Johann Christian August Clarus ble bedt om å vurdere Woyzecks psykiske helsetilstand. Han refererte blant annet til at Woyzeck hadde hørt stemmer:
Clarus kom imidlertid til at det var sjalusien som hadde ført til mordet og at denne ikke var kommet til ham gjennom stemmer. Stemmene hadde ikke gjort seg gjeldende i dagene før mordet. Woyzeck hadde etter Clarus' oppfatning ikke vært sinnslidende i gjerningsøyeblikket.
Woyzeck ble dømt til døden og henrettet ved halshugging med sverd på Marktplatz i Leipzig 24. august 1824. Saken hadde vakt stor oppsikt. Den siste henrettelse på samme sted hadde vært utført 34 år tidligere, 20. august 1790.
Opplysningene om Woyzecks sinnstilstand førte likevel til at det også etter henrettelsen ble stilt spørsmål om Woyzeck hadde vært utilregnelig i gjerningsøyeblikket. Henrettelsen hadde i såfall vært ulovlig. Blant kritikerne var dr. C. M. Marc som skrev en artikkel om emnet i 1825.
Noter
<references group="lower-alpha" />
Javier Manquillo
Javier 'Javi' Manquillo Gaitán (født 5. mai 1994) er en spansk fotballspiller som spiller for den engelske klubben Newcastle United FC.
Atlético Madrid
Manquillo begynte sin fotballkarriere i hjembyens storlag Real Madrid sammen med sin tvillingbror Víctor. Men i midten av 2007, bestemte klubben seg for å frigi hans bror, Javier fulgte etter og begge to signerte for naboklubben Atlético Madrid 48 timer senere. I november 2011 fikk han sin uoffisielle debut på førstelaget i en vennskapskamp mot Zamalek SC. Like etter fornyet han kontrakten sin med klubben frem til 2016.
Den 8. desember 2011 debuterte Manquillo for Colchoneros, da han startet i et 1–2 tap borte mot Albacete Balompié i Copa del Rey. Han satt som ubrukt innbytter i kampene mot Real Sociedad og Málaga CF, men hadde 13 seriekamper for Atlético Madrid B-lag.
Den 28. november 2012, fikk han sin 2. kamp på førstelaget, igjen i Copa del Rey, i en 3-0 seier over Real Jaén. Den 6. desember var han også i laget i et 0–1 tap borte mot FC Viktoria Plzeň i UEFA Europa League 2012/13. Manquillos første kamp i La Liga kom tre dager senere, når han kom inn som innbytter for Filipe Luís sent i 2. omgang i 6–0 seieren hjemme over Deportivo de La Coruña.
Den 3. september 2013 signerte han en ny forlenging av kontrakten sin med Atlético Madrid, frem til until 2018.
11. februar 2014, i første omgang av Copa del Rey-semifinalen mot Real Madrid, var Manquillo involvert i to hendelser med Cristiano Ronaldo: i de første minuttene av kampen, laget han en straffe som portugiseren omsatte i et tidlig mål. Sener, da begge to headet etter ballen, falt han med hodet først i bakken, noe som satte han på sidelinjen for mer enn en måned med en nakkeskade.
Liverpool
Den 6. august 2014 gikk Manquillo til Liverpool på et to års langt lån, der Liverpool har en opsjon på kjøp. Javier ble med dette den 19.spanjolen til å spille for Liverpool, og den første spilleren som kommer fra Atletico til Anfield siden Maxi Rodriguez kom i 2010. Manquillo fikk sin første kamp for «the Reds» i en treningskamp mot Borussia Dortmund på Anfield, som laget vant 4-0. Hans første seriekamp kom i den første seriekampen av 2014/2015-sesongen i 2-1 seieren hjemme over Southampton.
Meritter
Atlético Madrid
Hallings skole
Hallings skole var privat skole i Oscars gate 30 på Frogner i Oslo. Skolen ble etablert i 1909 av Sigurd Halling. Skolen hadde femårig forskole, fireårig middelskole og treårig gymnas.
Javier Manquillo
Meritter
Spania
Hallings skole
Skolen tok over driften etter Otto Andersens skole. Sigurd Halling var selv hovedlærer. Kronprins Olav gikk på skolen fra 1913 til han fikk artium 1921. Gymnasdelen ved skolen ble nedlagt i 1930 og skolen for øvrig ble overdratt til kommunen i 1936. Den ble drevet videre som Hallings høyere skole frem til 1941 hvorpå den ble lagt ned. Blant elevene var Per Aabel og Jens Evensen.
Star Wars: The Force Awakens (bok)
E-bok-versjonen av romanen ble utgitt 18. desember 2015.
Foster snakket om prosjektet på siden sin, og skrev at «arbeidet på boken har vært like morsomt som selve manuset, som minner om de tre første filmene», og at det føles som om det ikke har gått noen tid siden han skrev bokversjonen av første film, og deretter den første Expanded Universe-romanen Splinter of the Mind's Eye.
Boken inneholder flere detaljer og sekvenser enn filmen, blant annet en scene på starten med Leia Organa, og et utvidet opphold på Maz Kanatas bar.
William Warburton
William Warburton (1698–1779) var en engelsk litteraturkritiker, skribent og biskop av Gloucester.
Warburton redigerte en utgave av Shakespeares samlede verk: The Works of Shakespeare (1747) i åtte bind. Da Alexander Pope døde i 1744, arvet Warburton halve biblioteket og rettighetene til verkene hans, og publiserte i 1751 Popes samlede verk i ti bind, The works of Alexander Pope, esq.
Biskop Richard Hurd (1720–1808) gav i 1788 ut Warburtons verk i sju bind og utstyrte det med et biografisk forord. I 1808 gav Samuel Parr ut korrespondansen mellom Warburton og Hurd; et viktig bidrag til periodens litteraturhistorie. John Selby Watson skrev i 1863 en biografi over Warburtons liv, og i 1889 skrev Mark Pattison et essay om Warburton.
Tore Hansen (professor)
Tore Hansen (født 3. september 1942 i Tromsø) er en norsk akademiker og professor emeritus i statsvitenskap ved Universitetet i Oslo.
Han er utdannet exam.oecon fra UiO (1969) og cand.polit. i statsvitenskap fra UiO (1972). Hansen har vært knyttet til Institutt for statsvitenskap ved Universitetet i Oslo fra 1972 og var professor samme sted fra 1987. Han var bestyrer for Institutt for statsvitenskap 1987-1990 og dekanus ved Det samfunnsvitenskapelige fakultet ved Universitetet i Oslo 1990-1996. Han var styreleder ved Statens Institutt for forbruksforskning 1985-1995, leder av Universitetets kulturhistoriske museum 1999-2004 og leder av den norske ERASMUS-komite 1992-1995. Han forskning har hovedsakelig vært rettet mot kommunalpolitikk og regional statlig styring.
I 1983 ble han tildelt den norske Stein Rokkan-prisen og i 1993 utnevnt til æresdoktor ved Universitetet i Riga (Latvia).
Hansen har også vært en aktiv amatørmusiker innen jazz, klassisk musikk og som dansebandmusiker. Han er bror til tidligere NRK-journalist Bjørn Hansen.
Ecuador under VM i friidrett 2023
Ecuador deltok under VM i friidrett 2023 (utendørs) fra 19. til 27. august 2023 i Budapest i Ungarn.
Resultater
Ecuador var påmeldt med 17 utøvere.
De strategiske rakettstyrker
De strategiske rakettstyrker (Ракетные войска стратегического назначения) er en forsvarsgren i Russlands væpnede styrker, som styrer Russlands landbaserte interkontinentale ballistiske missiler. Det ble først dannet i Sovjetunionens væpnede styrker, og da Sovjetunionen kollapset i 1990-1991 ble navnet endret.
De strategiske rakettstyrker ble opprettet i desember 1959 som den viktigste sovjetiske styrken som kan brukes for å angripe en fiende som selv har kjernefysiske våpen, militære anlegg og kjernefysisk industriell infrastruktur. De opererer per 2020 alle russiske kjernefysiske bakkebaserte interkontinentale ballistiske missiler(ICBM).
Organisasjon
Militær kommando og kontroll
Beslutning om å benytte De strategiske rakettstyrkene blir tatt øverst oppe i den russiske ledelsen, og krever presidentens godkjenning i alle tilfelle. En rekke kommando- og kontrollsystemer fungerer som støtte til en slik beslutning, som i verste fall må tas med bare sekunders varslingstid. Pålitelig utveksling av nøyaktig informasjon mellom alle stabselementer, sensorer og kontrollpunkt er viktigere her enn i de fleste andre kommando- og kontrollsystem. Erfaringer fra artillerikompleks er tatt med i prosessen med å bygge opp systemet, men her er det vitalt med sentralisert kommando. Den sentrale kommandoplassen for De strategiske rakettstyrker er delt inn i disse elementer: Et halvautomatisk kommando- og kontrollapparat (ASFM) har benevnelsen «KAZBEK», og her er det flere bærbare terminaler plassert i små kofferter som blir kalt tsjeget eller «atomkoffert». Disse terminalene finnes hos presidenten, forsvarsministeren og generalstabssjefen og har trådløst samband med hverandre og med det sentrale K-3 apparatet. Disse koffertene inneholder koder som kan avsikre utskytingsmekanismene for avfyring av det enkelte missilet. Det skal være nok med at to av disse tre tsjegetene sender avsikringskoder for at missilene kan skytes ut. Dersom hele den russiske ledelsen er satt ut av spill, finnes et system som tar denne beslutningen automatisk.
De strategiske rakettstyrker i Russland omfatter i 2019 tre rakettarméer: